Държавен вестник, бр. 24, 2018 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  24
производство, доставка или поддръжка на 
превозното средство, системата, компонента 
и отделния технически възел, които оценява;
7. категорията или категориите дейности, 
които техническата служба ще извършва по 
Регламент (ЕС) № 168/2013 и приложимите 
делегирани актове, и списък на съответните 
приложения от делегираните актове, за които 
техническата служба кандидатства за опре-
деляне, включително границите на нейните 
технически възможности, когато е приложимо;
8. списък с персонала на техническата 
служба, определен да извършва дейностите, 
за които техническата служба кандидатства, 
и документи за квалификация на персонала;
9. описание на процедурите, свързани с 
категориите дейности, за които техническата 
служба желае да бъде определена;
10. процедури за изпълнение на категори-
ите дейности, за които техническата служба 
желае да бъде определена;
11. описание на техническите средства, 
които са необходими за извършване на ка-
тегориите дейности, за които техническата 
служба кандидатства;
12. декларация за собственост на техниче-
ските средства по т. 11;
13. декларация за използване на подиз-
пълнители;
14. копие от наръчника по качество на 
техническата служба;
15. копие от сертификат за акредитация 
по стандартите, които са приложими към 
провежданите от тях дейности;
16. копие на документ за сключена застра-
ховка за покриване на отговорността, която е 
свързана с дейността на техническата служба;
17. документ за платена държавна такса, 
определена в Тарифа № 5 за таксите, които 
се събират в системата на Министерството 
на транспорта, информационните технологии 
и съобщенията.
(2) Документите по т. 4 – 6, 8 и 11 – 13 
се попълват съгласно образци, утвърдени от 
изпълнителния директор на ИА „АА“.
(3) Сертификатът за акредитация по ал. 1, 
т. 15 трябва да е издаден от Изпълнителна 
агенция „Българска служба за акредитация“ 
или национален орган по акредитация на 
друга държава – членка на Европейския съюз.
(4) Заявлението по ал. 1 се подава и на 
магнитен носител.“
§ 46. Члeн 55 се изменя така:
„Чл. 55. (1) Изпълнителна агенция „Авто-
мобилна администрация“ провежда процедура 
за оценка на техническата компетентност на 
кандидата за определяне като техническа 
служба и на съответствието му с изискванията 
на Регламент (ЕС) № 168/2013 и на неговите 
делегирани актове.
(2) Преди стартиране на процедурата по 
ал. 1 и в 14-дневен срок от получаване на за-
явлението по чл. 54, ал. 1 ИА „АА“ преглежда 
и оценява възможностите си за извършване на 
оценката на техническата служба, отчитайки 
собствената си политика, компетентност и 
наличието на подходящи оценители и техни-
чески експерти.
(3) В случаите, когато по ал. 2 се установи 
невъзможност за извършване на оценката, 
изпълнителният директор на ИА „АА“ ин-
формира заявителя, като предлага възлагане 
на част от дейностите по оценяването на 
технически експерти от компетентен орган 
на друга държава – членка на Европейския 
съюз, по чл. 66, параграф 1 от Регламент (ЕС) 
№ 168/2013, които да участват в извършването 
на оценката.
(4) В 14-дневен срок от уведомлението по 
ал. 3 заявителят информира изпълнителния 
директор на ИА „АА“ за решението си от-
носно възлагане на част от дейностите по 
оценяването.
(5) В случай на отказ на заявителя по ал. 4 
процедурата се прекратява.“
§ 47. Член 56 се изменя така:
„Чл. 56. (1) При положителна оценка на 
възможностите си по чл. 55, ал. 2 ИА „АА“:
1. проверява пълнотата и точността на 
информацията в заявлението по чл. 54 и при-
ложените към него документи в едномесечен 
срок от постъпването му;
2. стартира процедурата по оценка, след ус-
тановена пълнота и точност на информацията 
в заявлението по чл. 54 и приложените към 
него документи, като изпраща уведомление 
до заявителя.
(2) При установени непълноти и/или нере-
довности в заявлението или приложените към 
него документи по чл. 54, ал. 1 изпълнителният 
директор на ИА „АА“ уведомява заявителя 
и му предоставя срок за отстраняване на не-
пълнотите и/или нередовностите. Този срок 
не може да бъде по-кратък от един месец. 
(3) В срок до 6 месеца от постъпването 
на заявлението или от отстраняването на 
непълнотите и/или нередовностите ИА „АА“ 
изготвя доклад за резултатите от проведената 
процедура за оценка. 
(4) Процедурата по оценка се извършва 
съгласно приложение № 2 и завършва с оце-
нъчен доклад. 
(5) Докладът по ал. 3 включва оценка на 
възможностите на заявителя да извършва зая-
вените от него дейности и да прилага методите 
за изпитване и/или проверки, определени в 
посочените в заявлението приложения на 
делегираните актове.
(6) Оценъчният доклад съдържа най-малко 
информацията по чл. 63, ал. 5 на Наредба № 60.
(7) Изпълнителният директор на ИА „АА“ 
предоставя при поискване оценъчния доклад 
за техническата служба на Европейската 
комисия.“